cyanic-selkie/wikianc huggingface dataset:
Nils Katajainen
thumb|right|Brewster B-239. Katajainen saavutti konetyypillä 17 ilmavoittoa. Nils Edvard Katajainen  (31. toukokuuta 1919 Helsinki – 16. tammikuuta 1997 Helsinki) oli suomalainen hävittäjälentäjä ja Mannerheim-ristin ritari. Sotilasarvoltaan hän oli vääpeli. Hän lensi 196 sotalentoa ja ampui alas 35 vastustajan konetta.
Denis Lortie
Denis Lortie (s. 1959) on kanadalainen joukkomurhaaja, joka ampui kolme ihmistä Quebecin alueparlamentissä vuonna 1984. Alkuaan hän oli Kanadan armeijassa palvellut sotilas. Hänet tuomittiin lopulta toisen asteen murhasta vuonna 1987 ja armahdettiin vuonna 1995.
Jugurthan sota
Jugurthan sota käytiin vuosina 112–105 eaa. Rooman tasavallan ja kuningas Jugurthan johtaman Numidian välillä.
Mikko Kulhia
Kulhian lentokoneet
Vuonna 1929 Kulhia valmistautui ylioppilaskirjoituksiin, eikä täten voinut olla lentoharrastuksessa paljonkaan mukana. Helmikuun 1930 lopulla Kulhia aloitti uudella siivellä varustetun Kulhia MK 1b:n koelennot ja saavutti jopa 30 metrin korkeuden ja satojen metrien pituuksia.
Tasavallan palatsi (Berliini)
Asbestiongelmat ja purkaminen
Purkutöiden yhteydessä vuonna 2008 havaittiin vetiseen suomaahan liittynyt ongelma. Rakennuksen painon poistaminen olisi voinut saada sen pohjana olleen betonialtaan liikkumaan pohjaveden paineesta ja vaikuttaa myös muihin lähellä olleisiin arvorakennuksiin. Tämän välttämiseksi betonialtaaseen rahdattiin painoksi 100 000 tonnia hiekkaa sitä mukaa kun purkutyöt etenivät. Kuninkaanlinnan jälleenrakentamisen yhteydessä hiekka on vastaavasti siirrettävä vähän kerrallaan pois. Berliiniläiset antoivat näille vastoinkäymisille nimityksen ”Erichin viimeinen kosto”.
Aron (sarjakuvahahmo)
Historia
Aron liittoutui lopulta Kauhunelosten kanssa taistellakseen Ihmenelosia vastaan, mutta kääntyi pian liiton solmimisen jälkeen Kauhunelosia vastaan. Aron loi teknologisella tietämyksellään kloonit Ihmenelosista ja Kauhunelosista vaivuttaen samalla alkuperäiset syvään tiedottomuuden tilaan. Aron tarkkaili intensiivisesti vankiensa unia ja seurasi samalla kopioidensa synnyttämää vaikutusta näiden toimiessa todellisessa maailmassa. Nämä kloonit hän ajoi taisteluun Ihmenelosten vanhaa vihollista Myyrämiestä vastaan. Lopulta Aronin myötävaikutuksella Ihmenelosten maine oli tuhottu ja nämä olivat muun maailman silmissä rikollisia. Kloonit joutuivat taisteluun Kostajia ja Tohtori Outoa vastaan, mutta vasta oikeiden Ihmenelosten murtauduttua ulos vankiloistaan saatiin kopiot viimein tuhottua. Pettynyt Aron päättikin vastedes tarkkailla vain luomiensa kopioiden unia.
Artefakti
Lääketieteessä artefaktilla tarkoitetaan tutkimuslöydöstä, joka ei johdu tutkittavasta kohteesta vaan esimerkiksi tutkimusmenetelmän virheestä tai näytteen saastumisesta.
Tietotekniikassa artefaktilla viitataan usein näkyvään tai kuultavaan virheeseen. Käsite on käytössä etenkin häviöllisten pakkausmenetelmien yhteydessä.
Tankajoki
Nelostien varrella sijaitsevan Tankapirtin ja Purnumukan lapinkylän välillä kulkee noin 15 kilometrin pituinen melontareitti. 1930-luvulla Tankajokeen laskevien Lauttaojan ja Hopiaojan varsilta löydettiin kultaa ja myöhemmin Hopiaojan rannalle syntyi suosittu matkailukohde Tankavaaran kultakylä.
Alailmakehän otsoni
thumb|300px|[[Savusumua New Yorkissa. Fotokemiallinen savusumu eli smog muodostuu alailmakehän otsonista ja muista ilmansaasteista.]]
Otsonin synty troposfäärissä
Suurin osa troposfäärin otsonista syntyy, kun typen oksidit (NOx), häkä eli hiilimonoksidi (CO), metaani (CH4) ja haihtuvat orgaaniset yhdisteet (ns. VOC-yhdisteet, Volatile organic compounds) reagoivat auringon säteilyn vaikutuksesta. Autojen pakokaasut ja teollisuuden päästöt ovat näiden kemikaalien suurimmat ihmisperäiset lähteet. Niitä esiintyy yleensä kaupunkialueilla, mutta tuulet voivat kuljettaa typen oksideja satojen kilometrien päähän. Siksi otsonia muodostuu myös asutuskeskusten ulkopuolella. Lisäksi troposfääriin kulkeutuu otsonia stratosfääristä.
Tämä radikaali reagoi sitten typpimonoksidin NO kanssa, jolloin syntyy typpidioksidia NO2. Typpidioksidi hajoaa auringon säteilyn vaikutuksesta, ja syntynyt vapaa happiatomi reagoi happimolekyylin kanssa muodostaen otsonia:
Otsonia synnyttävät päästöt
Tutkimuksissa on osoitettu, että otsonin muodostusnopeus on pääosin verrannollinen hydroksyyliradikaalien (OH) tuottoon. Ilmakehän valokemiallisissa reaktioissa syntyy näiden lisäksi HO2- ja RO2-radikaaleja, ja radikaalien suhteelliset määrät riippuvat typenoksidien, orgaanisten yhdisteiden ja UV-säteilyn määristä. Runsaasti radikaaleja sisältävässä typenoksidien saastuttamassa ilmamassassa typenoksidit ja OH-radikaalit muodostavat kaasumaista typpihappoa, ja OH-radikaalien tuotosta vastaavat orgaaniset RO2-radikaalit niiden reagoidessa typpimonoksidin kanssa. Vähemmän saastuneessa ilmassa peroksidien (H2O2, ROOH) muodostuminen vähentää OH-, HO2- ja RO2-radikaalien määrää, mutta HO2- ja RO2-radikaalien reaktiot typpimonoksidin kanssa puolestaan lisäävät OH-radikaalien muodostusta. OH-radikaalien määrä eli otsonin muodostumisnopeus on siten matalammilla ilmansaastetasoilla verrannollinen typenoksidien kokonaispitoisuuteen ilmassa. Suomen olosuhteissa sekä typpimonoksidi- että typpidioksidipäästöjen onkin havaittu lisäävän otsoninmuodostusta selvästi. Sopivissa sääolosuhteissa otsonia muodostuu runsaasti ja pitoisuudet kaupungeissa voivat nousta hälyttävän korkeiksi.
Terveysvaikutukset
Alailmakehän otsoni on yksi parhaiten toteen näytetyistä terveyteen vaikuttavista ilmansaasteista. Otsoni pääsee keuhkojen syviin osiin eli keuhkorakkuloihin asti toisin kuin vesiliukoinen rikkidioksidi, joka jää pääasiassa hengitysteiden limakalvoille. Siksi otsoni ärsyttää keuhkojen limakalvoja ja vaurioittaa keuhkokudosta. Terveillä henkilöillä tulehdusta ja ärsytysoireita alkaa tulla noin 120 μg/m3 pitoisuuksista.
Sisalagaave
Sisalin käyttö romahti 1960-luvun lopussa tekokuitujen yleistymisen myötä. Perinteisen sisalintuotantomaan Tansanian tuotanto väheni 200 000 tonnista alle kymmenesosaan. 2000-luvulla sisalille on keksitty uusia käyttöjä esimerkiksi lasikuidun tilalla. Suurimmat tuottajamaat ovat nyt Brasilia (120 000 tonnia), Tansania (30 000) ja Kenia (25 000).
Titus
Kuolema
Tituksen hallintokausi oli lyhyt, mutta hän on silti jäänyt historiaan esimerkkinä hyvästä hallitsijasta. Tämä on paljolti historioitsija Suetoniuksen ansiota, sillä hän ei säästele kehuja kirjoittaessaan Tituksesta. Suetonius on tosin saattanut ylistää Titusta luodakseen kontrastia hänen pahamaineiseen seuraajaansa Domitianukseen.
Homeopatia
Valmistaminen
thumb|200px|Homeopaattista Rhus toxicodendron -lääkettä, joka on valmistettu myrkkysumakista.
Skinnerin menetelmällä lääke potensoidaan 1000 asti Hahnemannin ja Korsakovin menetelmien yhdistelmällä, mistä eteenpäin se tehdään skotlantilaisen homeopaatin Joseph Skinnerin (1825–1906) kehittämällä laitteella.
Lainsäädäntö ja sääntely
Suomessa homeopaattisia valmisteita valvoo Fimea. Valvontavelvoite on peräisin ihmis- ja eläinlääkedirektiiveistä, joihin homeopaattiset valmisteet sisällytettiin vuonna 1992.
Intel Core 2
Uuden arkkitehtuurin ominaisuudet
Smart Memory Access optimoi laitteiston suorituskykyä optimoimalla saatavan kaistanleveyden käyttöä muistien välillä. Tekniikalla pyritään varmistamaan, että data kyetään käsittelemään niin nopeasti kuin mahdollista ja data on mahdollisimman lähellä tarvittavaa paikkaa. Smart Memory Accessin memory disambiguation -algoritmi arvioi kyetäänkö jokin tietty latauskäsky suorittamaan ennen tallennusoperaatiota. Mikäli ohittaminen on mahdollista, suoritin käyttää vähemmän aikaa odottamiseen ja kykenee prosessoimaan tietoa. Mikäli ohittaminen epäonnistuu, memory disambiguation havaitsee epäonnistumisen, jonka jälkeen se lataa datan uudelleen ja suorittaa käskyn.
Brandon Saad
Seuraura
Saad oli nimeämässä NHL:n varaustilaisuudessa 2012 Chicago Blackhawksin ensimmäisen kierroksen 23. varausta, jolla seurasi varasi Teuvo Teräväisen. Saad aloitti kauden 2012–2013 lähinnä NHL:n työsulun vuoksi AHL-joukkue Rockford IceHogsissa. Hänet valittiin 13. tammikuuta AHL:n viikon pelaajaksi, mutta hänet nostettiin heti työsulun päätyttyä tammikuussa 2013 Blackhawksin NHL-kokoonpanoon. Saad teki varsinaisella tulokaskaudellaan NHL:ssä 46 runkosarjaottelussa tehopisteet 10+17=27 sekä 23 pudotuspeliottelussa tehopisteet 1+5=6. Hän oli runkosarjassa Blackhawksin neljänneksi paras pistemies. Saad teki NHL-uransa avausmaalin 5. helmikuuta 2013 vieraissa San Jose Sharksia vastaan. Chicago voitti kauden päätteeksi Stanley Cupin. Saad valittiin NHL:n tulokkaiden tähdistökentälliseen ja hän oli ehdolla myös vuoden tulokkaalle myönnettävän Calder Memorial Trophyn saajaksi. Palkinto annettiin Florida Panthersin Jonathan Huberdeaulle.
Intel Core 2
Kaksiytimiset
E8400-suoritin käyttää 1333 MHz järjestelmäväylää. E8400 julkaistiin ensimmäisellä neljänneksellä vuonna 2008. E8400 valmistetaan 45 nanometrin valmistusprosessilla. Suoritin tukee virtualisointiteknologiaa, SpeedStep-nimistä virransäästöteknologiaa , ja tuottaa enimmillään 65 wattia lämpöä.
Neliytimiset
Q9400S-suorittimessa on 6 megatavun L2-välimuisti. Suoritin julkaistiin vuoden 2009 ensimmäisellä vuosineljänneksellä ja se valmistetaan 45 nanometrin valmistusprosessilla. Suoritin tuottaa enimmillään 65 wattia lämpöä.
Vaasan marssi
Alkuperä
Vaasan marssi kirjoitettiin ja sävellettiin tilaus­työnä Vaasan ruotsin­kielisen lukion, Wasa Gymnasietin oppilaiden pyynnöstä, ja sen nimikin oli alun perin Wasa Gymnasisters sång. Kun vanha koulurakennus paloi Vaasan palossa vuonna 1852, koulu joutui toimimaan useita vuosia kaupungin ulko­puolella, kunnes uusi koulutalo valmistui vuonna 1863. Uuden koulutalon avajaisiin oppilaat aikoivat tilata juhlarunon ensin Runebergiltä, joka kuitenkaan ei mielellään kirjoittanut runoja tilaus­töinä, ja niinpä hänen ehdotuksestaan runo tilattiin Topeliukselta. Samana vuonna lukiolaiset pyysivät Karl Collania säveltämään laulun. Laulun sanat julkaistiin Pohjalaisen Osakunnan Joukahainen-julkaisussa vuonna 1864, ja myös sävelmä julkaistiin samana vuonna nimellä Wasa marsch. Seuraavina vuosina marssi tuli varsin suosituksi, ja se esiintyi muun muassa monissa kvartettilaulukokoelmissa. Sitä laulettiin vain ruotsiksi, kunnes Alpo Noponen suomensi sen vuonna 1898. Tämän jälkeen sitä alettiin laulaa myös suomen­kielisissä kouluissa, ja vähitellen se vakiintui Etelä-Pohjanmaan maakunta­lauluksi.
Los Angeles
Maantiede ja ilmasto
thumb|Los Angelesin siluettia. Yhdysvaltojen Census Bureaun mukaan Los Angelesin pinta-ala on 1 290,6 km², josta 1 214,9 km² maata ja 75,7 km² vettä. Veden osuus on 5,86 %. Suurin pohjois-eteläpituus on 71 km ja itä-länsileveys 47 km. Kaupungin koordinaatit ovat 33° 56′ N 118° 24′ W.
Mihail Bahtin
Elämä
Bahtin syntyi aatelisperheeseen Orjolissa. Hänen isänsä oli pankinjohtaja, joka toimi useissa kaupungeissa. Siksi Bahtin vietti varhaislapsuutensa Orjolissa, Vilnassa ja sitten Odessassa, jossa hänen on sanottu opiskelleen Odessan yliopiston historiallis-filosofisessa tiedekunnassa.
Los Angeles
Väestö ja kaupunki
Kaupungissa elää yli 140 eri kansallisuuden edustajia, jotka puhuvat vähintään 224 kieltä. Etnisiä kaupunginosia ovat muun muassa Chinatown, Koreatown, Little India, Little Armenia, Thai Town, Filipinotown ja Little Ethiopia.
Mihail Bahtin
Nauru ja karnevaalikulttuuri
Kritisoidessaan kirjallisuudentutkimusta siitä, että se yrittää sovittaa koko kirjallisuuden, muun muassa myös renessanssin, virallisen kulttuurin puitteisiin, Bahtin totesi, että Rabelais'n luova työ voidaan ymmärtää vain siinä kansankulttuurin virrassa, joka on aina ollut virallisen kulttuurin vastakohtana. Hän totesi, että Nikolai Gogol kiinnittää erityistä huomiota eleilyyn ja ruokottomuuksiin eikä hyljeksi kansan naurunomaisen puheen erikoisuuksia.
Kronotooppi
Analysoidessaan kirjallisuuden historiaa Bahtin kiinnitti huomiota ajanilmaisuihin, kuten antiikin "koetus- ja seikkailuromaaneihin", jotka edustavat "seikkailuajan" kronotooppia tai "tien" kronotooppia tai historiallisen inversion ja kansanrunouden ongelmaa. Bahtinin mukaan taiteessa ja kirjallisuudessa kaikki ajan ja paikallisuuden määritteet ovat erottamattomia toisistaan ja aina emotionaalisesti ja arvostavasti väritettyjä. Taidetta ja kirjallisuutta läpitunkevat eriasteiset ja erisuuruiset kronotooppiset arvot. Kronotoopit ovat tärkeitä juonen kannalta. "Ne ovat romaanin tärkeimpiä juonitapahtumia organisoivia keskuksia".
Belozerskin piiri
Belozerskista on maantieyhteys Tšerepovetsiin sekä Uuden Laatokan ja Vologdan väliselle maantielle. Kaupungissa on myös Volgan-Itämeren vesitien satama. Tärkeimmät elinkeinot ovat metsäteollisuus ja maatalous. Lisäksi harjoitetaan kalastusta ja kalanjalostusta. Viime aikoina on pyritty kehittämään myös matkailua.
Erkki Mustakari
Yksityiselämä
Mustakari on ollut kahdesti naimisissa ja hänellä on yhteensä neljä lasta: kaksi ensimmäisestä sekä kaksi toisesta avioliitosta. Lisäksi hänen nykyisellä vaimollaan on poika edellisestä avioliitostaan. Mustakarin lapsista Evi Mustakari on ollut koripallon maajoukkuepelaaja. Erkki Mustakari asuu nykyään Mallorcalla.
Kauriin kääntöpiiri
Kauriin kääntöpiiri on leveyspiiri 23° 26′ 21,48″ astetta eteläistä leveyttä, eli sijaitsee maan akselin kaltevuuskulman etäisyydellä päiväntasaajasta. Se on eteläisin kohta, jonne Aurinko voi paistaa kohtisuoraan eli zeniitistä. Tämä tapahtuu kerran vuodessa pohjoisen pallonpuoliskon talvipäivänseisauksen aikaan joulukuussa eli silloin, kun eteläisellä pallonpuoliskolla on kesäpäivänseisaus.
Zoisiitti
Zoisiittia esiintyy prismaattisina, rombisina kiteinä tai massiivisina muodostumina metamorfisissa ja pegmatiittisissa kivilajeissa. Väriltään zoisiitti voi olla sinivioletti, vihreä, ruskea, vaaleanpunainen, keltainen, harmaa tai väritön. Zoisiitin kovuus Mohsin asteikolla on 6,5 ja ominaispaino 3,10–3,38 muunnoksesta riippuen. Zoisiitin tavallisempi muunnos on monokliininen klinozoisiitti.
Muunnokset
Thuliitti on Norjassa esiintyvä zoisiitin muunnos, joka on väriltään vaaleanpunainen. Myös sen käyttö korukivenä on varsin yleistä. Lisäksi on olemassa kromizoisiitti, joka on väriltään vihreä ja melko harvinainen.
Ryhmä Sihvo
Ryhmä Sihvo vastasi Taka-asemassa linjan Noskuanselkä–Kaltavesi–Vuoksi puolustuksesta perustamisestaan talvisodan loppuun asti. Sen puolustusalue (joka oli likimäärin 10 kilometriä pitkä) oli jaettu kolmeen lohkoon: Noskuan, Kalttoveden ja Laitsalmen lohkoihin. Neuvostoliiton 23. armeijakunta hyökkäsi Ryhmä Sihvon vastuualueella painopisteenään Noskuanselän alue. Sodan lopussa suomalaiset pitivät taka-asemaa lähes täydellisesti hallussaan,mutta prikaati oli luhistumaisillaan äärimmäisen kovassa paineessa kuten muutkin suomalaisjoukot, vain Noskuanselällä oli noin 0,5-kilometrinen sisäänmurto.
Muumit ja Taikatalvi
Muumit ja Taikatalvi on viides Muumi-tietokonepeli. Se ilmestyi vuonna 2000. Pelin juoni on samantapainen kuin Taikatalvi-kirjassa, mutta eroavaisuuksia on jonkin verran. Pikku Myy, Muumipeikko ja Muumipappa ovat ainoat hahmot, jotka puhuvat pelissä, mutta ainoastaan Muumipeikolla on Muumilaakson tarinoista tuttu ääni.
Macintosh 512Ke
Tekniset tiedot
Applen 299 dollarin hintaisella Macintosh Plus Disk Drive Kit-paketilla Macintosh 512K:n saattoi päivittää 512Ke:ksi. Paketti sisälsi:
Scott Sinclair
Manchester City (2012–)
Sinclair siirtyi elokuussa 2012 Manchester Cityyn.
Frank Iero
Frank Anthony Iero Jr. (s. 31. lokakuuta 1981 Belleville, New Jersey) on yhdysvaltalaisen My Chemical Romance -nimisen yhtyeen rytmikitaristi ja taustalaulaja. Hän toimi myös hardcore-bändi LeATHERMØUTH:n vokalistina ja punk-bändi Pencey Prep:n laulajana ja kitaristina. Hän tekee musiikkia nimellä frnkiero andthe cellabration, jossa hän soittaa kaikkia instrumentteja rumpuja lukuun ottamatta.
Muumit ja Taikalamppu
Pelin alussa Muumipeikko tervehtii pelaajaa ja näyttää kolmea eri vaihtoehtoa, joihin pelaajalla on mahdollisuus edetä. Itse peliin, lukemaan lampun hengen tarinan tai lukemaan tietoa Muumeista.
Pelaajalla on myös mahdollisuus kuulla kolme erilaista laulua uimahuoneessa ja värittää erilaisia kuvia (edellisistä peleistä) Pikku Myyn seurassa.
Taipaleentakaiset tšuudit
Keskeinen keino taipaleentakaisten tšuudien historian selvittelyssä on ollut paikannimitutkimus. Sen avulla on voitu osoittaa, että Pohjois-Venäjällä on puhuttu itämerensuomalaisia kieliä. Onkin syytä olettaa, että myös taipaleentakaisten tšuudien puhuma kieli tai kielet ovat lukeutuneet näihin. Pohjois-Venäjän historiallisista lähteistä tunnetaan lukuisia kansallisuudennimityksiä, joista taipaleentakaiset tšuudit on vain yksi, joskin tunnetuin. Ilmeisesti alueen etninen koostumus ennen venäläistymistä oli monimutkainen, vaikkakin lähes kaikki alueella puhutut kielet lienevät kuuluneet suomalais-ugrilaisiin kieliin. Paikannimiin kohdistuneessa tutkimuksessa on käynyt ilmi, että osa näistä kielistä on muistuttanut karjalaa ja osa viroa.
Need for Speed: Carbon
Vastaanotto
Need for Speed: Carbon sai keskinkertaisia ja positiivisia arvosteluja. IGN antoi pelin PC-versiolle 8,2 pistettä 10:stä ja PlayStation 3 -versiolle 7,9 pistettä 10:stä sanoen ”Se ei ole vallankumouksellinen, se ei ole loistava, mutta se on hyvä, syvä kilpailupeli”. Pelaaja antoi pelille pisteet 8/10 kehuen sitä hyväksi, mutta kritisoiden uudistuksien puutteita. Peliplaneetta.net kehui ajamisen hauskuutta, muhkeita moottoriääniä ja suomenkielistä lokalisointia. Kritiikkiä peli sai muun muassa driftauskisoista, välivideoista ja liiallisesta vanhan sisällön toistamisesta.
Twilight (elokuvasarja)
Taustaa
Houkutus on yhdysvaltalaisen kirjailijan Stephenie Meyerin kirjoittama, romantiikalla maustettu neliosainen fantasiakirjasarja. Meyer sai idean kirjasarjaan erittäin todentuntuiseksi kuvailemastaan unestaan, jossa tyttö ja vampyyripoika keskustelivat suhteestaan ja siitä, miten vampyyripojan oli taisteltava vastaan haluaan juoda tytön verta, vaikka hän halusi sitä niin kovasti.
Twilight – Houkutus
pienoiskuva|75px
Sarja kertoo teini-ikäisestä Isabella Swanista (Kristen Stewart), joka ensimmäisessä elokuvassa muuttaa Forksiin isänsä luokse, kun hänen äitinsä muuttaa Floridaan uuden miehensä kanssa. Hän tapaa koulussa oudon pojan Edward Cullenin (Robert Pattinson) ja tämän perheen. Myöhemmin hän rakastuu Edwardiin mutta hänelle valkenee, että tämä on vampyyri. Cullenien pelatessa baseballia paikalle osuu kolme vampyyria: Jäljittäjä James, Victoria ja Laurent. Toisin kuin Cullenit, he juovat ihmisten verta. James alkaa jäljittää Bellaa huomatessaan tämän olevan ihminen. Hän uskottelee Bellalle, että on kidnapannut tämän äidin, ja Bellan pitäisi saapua balettistudiolle, jossa hän joskus pienenä harrasti balettia. Bella saapuu studiolle mutta huomaa, että James on huiputtanut häntä. James puree Bellaa, mutta Edward saa imettyä myrkyn niin, ettei Bella muutu vampyyriksi. Tästä alkaa Bellan halu muuttua vampyyriksi. Victoria haluaa kostaa kumppaninsa kuoleman.
The X Factor (Iso-Britannia)
Tähänastiset tuotantokaudet
Kilpailija poikien ("Boys") sarjassa
Kilpailija tyttöjen ("Girls") sarjassa
Lähteet
The X Factor fa:ایکس فاکتور
AS-28
Seuraukset
Minisukellusveneen tehtävänä oli kapteeni Valeri Lepetjukhan mukaan tarkastaa kuuntelulaite. Tarkastaessaan merikuuntelusensorin antennia sitä eri puolilta he kiersivät roikkuvaa kaapelia ja juuttuivat verkkoon. He eivät voineet palata, koska ei ollut valoa peruutussuuntaan.
Minisukellusveneessä oli seitsemän hengen miehistö, joista yksi oli sukellusveneen suunnitelleen yrityksen apulaispääsuunnittelija. Hänen mukaansa ei kyseistä minisukellusvenettä olisi pitänyt ensinkään käyttää kyseiseen operaatioon, vaan laivaston miehittämättömiä kauko-ohjattavia kapseleita.
Pelastusoperaation kustannukset
Britannian laivastoasiamies Jonathan Halloway ilmoitti tiedotusvälineille, että pelastusoperaation alustavaksi hinnaksi muodostuu noin 205 000 puntaa, mikä sisältää myös kuljetukset C-17-kuljetuskoneella. Venäjän Tyynenmeren laivaston syyttäjänviraston arvion mukaan kustannukset ovat vähintään 10 miljoonaa ruplaa. Syyttäjänvirasto jatkaa kokonaisvahingon arvioimista ja määrittelee asiasta vastuullisena pidettävien henkilöiden joukkoa. Summassa ei ole vielä Venäjän Yhdysvalloilta ja Japanilta pyytämää arviota Yhdysvaltain laivaston ja Japanin meri-itsepuolustusvoimien osuudesta koko pelastusoperaatiossa.
Pelillistäminen
Pelillistämisen tarjoajia
Vuosina 2003-2006 toimineen konsulttiyritys Conundran Ltd:n perustaja Nick Pelling pyrki yrityksensä kautta tarjoamaan pelillistämistä ja sen kehittämistä valmistajille. Yritys lopetti kuitenkin toimintansa asiakkaiden vähäisen määrän takia, ja Pelling on itse sanonut olleensa mahdollisesti liian ajoissa pelillistämisen kanssa. Hän kuitenkin luultavasti tuli ensimmäisenä kehittäneeksi pelillistämisen termin gamification.
Yritykset
Ensimmäisen avoimeen lähdekoodiin perustuvan alustan pelillistämiselle toi vuonna 2011 perustetun CloudCaptive – yhtiön UserInfuser, tarjoten erilaisia muokattavissa olevia pelillistämisen elementtejä internetsivuille.
Opetus
Paradoksina on, että pelit, jotka ovat tähdänneet hauskanpitoon, ovat epäonnistuneet opettavaisuudessaan ja taas opettavaiset pelit eivät ole olleet tarpeeksi viihdyttäviä. Onkin niin, että alun perin ei-pedagogiseen tarkoitukseen suunnatut pelit ovatkin opettaneet enemmän esimerkiksi historiasta kuin varsinaiset historian opetukseen suunnitellut pelit.
Työnhaku
GILD on työnhakupalvelu, joka tarjoaa nuorille vastavalmistuneille mahdollisuuden osoittaa sivustolla omaa osaamistaan työnantajan vaatimien taitojen saralla erilaisten ja eritasoisten testien avulla. Testien suorittamisesta saa pisteitä ja merkkejä, ja mitä enemmän näitä pisteitä ja merkkejä kertyy, sitä korkeammalle työnhakijat sijoittuvat työnantajien saamissa listoissa potentiaalisista työntekijöistä.
Markkinointi
Foursquare on älypuhelimissa toimiva paikka- ja sijaintitietoihin perustuva sovellus. Saavuttaessa johonkin paikkaan kirjaudutaan sisään (engl. ”check in”), ja kirjautumisilla saa pisteitä ja niiden avulla voi tavoitella esimerkiksi jonkin paikan pormestariutta. Kirjautumistiedot voi jakaa myös Facebookissa ja Twitterissä, ja tavallaan jokainen sisään kirjautuminen on mainosta kyseiselle paikalle. Sen lisäksi palveluun rekisteröityneet yritykset tarjoavat aktiivisille käyttäjille palkintoja esimerkiksi tarjousten ja alennusten muodossa. Esimerkiksi yhdysvaltalainen kahvilaketju Starbucks käyttää Foursquarea paljon hyväkseen, ja neljättäkymmenettä toimintavuottaan juhliessa se arpoikin 500 kappaletta 40 dollarin arvoisia Starbucksin lahjakortteja kaikkien niiden kesken, jotka tiettynä päivänä kirjautuivat Foursquarella johonkin Starbucks-kahvilaan.
Turun akatemia
Turun akatemian perustaminen
Axel Oxenstierna ehdotti valtaneuvostolle 18. elokuuta 1636 Tarton yliopiston siirtoa Turkuun. Se ei kuitenkaan toteutunut, vaikka Turku olisikin ollut lähempänä valtakunnan ydintä Tukholmaa. Kreivi Brahe alkoi heti toimia saavuttuaan 21. marraskuuta 1637 kenraalikuvernööriksi Turkuun. Brahe tekikin jo 14. joulukuuta 1637 esityksen yliopiston perustamisesta Turkuun. Kuningatar Kristiinan ja kuningattaren holhooja, kansleri Oxenstiernan johdolla valtaneuvosto allekirjoitti Turun akatemian perustamiskirjan 26. maaliskuuta 1640.
Taistelu La Plata -joen suulla
thumb|300px| Taktinen kaavio La Plata joen suun taistelusta Taistelu La Plata -joen suulla oli yksi toisessa maailmansodassa käydyistä Saksan ja liittoutuneiden välisistä meritaisteluista. Se käytiin 13. joulukuuta 1939 La Plata -joen suulla lähellä Uruguayn ja Argentiinan rannikkoa saksalaisen taskutaistelulaiva Admiral Graf Speen ja brittiläisten risteilijöiden HMS Exeterin, HMS Ajaxin ja uusiseelantilaisen HMNZS Achillesin välillä.
Kelly-Hopkinsvillen tapaus
thumb|200px|Taiteilijan näkemys Kelly-Hopkinsvillen tapauksesta thumb|[[Amerikanhuuhkaja ]] Kelly-Hopkinsvillen tapaus (eng. The Kelly-Hopkinsville encounter tai Hopkinsville Goblins case) on väitetty humanoidihavainto. Avaruusolennon kaltaisten olentojen kerrotaan ilmestyneen illalla 21. elokuuta 1955 Suttonin maatilalle lähelle Kellyä, joka sijaitsee Hopkinsvillen kaupungin pohjoispuolella Lounais-Kentuckyssa, Yhdysvalloissa. Jaqueline Sanders julkaisi ensimmäisenä itsenäisten tutkimustensa tulokset nimellä "Panic in Kentucky" tammikuussa 1956 Saucerian Review - lehdessä. Sisältö vastasi laajalti poliisin raporttia. Tapaus on yksi Hynekin ufoluokituksen III lajin lähituntumien tyyppiesimerkeistä.
Tapauksen kulku
Olentojen tutkimuksen kohteeksi joutuneessa talossa oli 11 asukasta, kolme lasta ja kahdeksan aikuista. He olivat samalla tapauksen ainoat todistajat.<ref name="SI" Teini-ikäinen poika Bill-Ray Sutton oli mennyt ulos juodakseen vettä kaivosta. Palatessaan hän kertoi nähneensä lentävän kohteen talon takana. Muut eivät juuri kiinnittäneet asiaan huomiota arvellen sen olleen ehkä tähdenlento. Bill-Raylle myös naureskeltiin.
Haastatteluja
Teknikko Bud Ledwith suoritti perheelle laajoja haastatteluja jo seuraavana päivänä. Kuvaukset olentojen ulkonäöstä olivat muutamia yksityiskohtia lukuun ottamatta yhtäpitäviä. Erilliset perheenjäsenten haastattelut antoivat yhtenäisen kuvauksen tapahtumien kulusta, mikä huijausta ajatellen olisi vaatinut sopimista. Miehet eivät olleet paikalla Ledwithin saapuessa, mikä edelleen olisi vaikeuttanut kertomusten yhtenäistämistä.
Turun akatemia
Vapauden aika (1719–1772)
Isonvihan aikana 1713–1721 Turun Akatemia oli evakuoituna Tukholmaan, ja sen toiminta oli pysähdyksissä. Uudenkaupungin rauhan (1721) jälkeen yliopiston toiminta käynnistyi uudelleen. Luonnontieteiden merkitys kasvoi Ruotsissa ja tämä heijastui myös Turun akatemian toimintaan, jota alkoi leimata vapauden ajalle tyypillinen fysiokraattinen hyödyn korostaminen. Tutkimuksen painopisteet sijaitsivat kasvinjalostuksen ja maatalouden kehittämisen aloilla.
Keisarillinen Turun Akatemia (1808–1827)
Turun palo tuhosi vuonna 1827 suuren osan yliopiston kokoelmista ja tiloista. Niinpä keisarin käskykirjeellä 25. lokakuuta 1827 määrättiin Turun akatemia siirrettäväksi suuriruhtinaskunnan uuteen hallintokaupunkiin Helsinkiin lähemmäs Pietaria. Yliopiston nimeksi tuli Keisarillinen Aleksanterin-Yliopisto Suomessa.
Taistelu La Plata -joen suulla
Loppunäytös
Graf Speellä oli tukialus Altmark, jonka tehtävänä oli koota upotettavien vihollislaivastojen henkiin jääneet kannelleen. Siellä oli 13. joulukuuta 1939 taistelun aikana 299 vangittua brittimerimiestä. Altmark jäi taistelussa sivuun ja livahti brittien huomaamatta Jøssingfjordiin Norjaan. Pääministeri Churchill sai tiedustelutietoja asiasta, ja britit vaativat Norjalta sotilaiden vapauttamista. Saksa taas vaati niiden luovuttamista Saksalle. Asia ratkesi, kun britit tekivät 16. helmikuuta 1940 laivalle sotilaallisen iskun ja vapauttivat vangit.
Rowan Blanchard
Näyttelijänuransa ohella Blanchard on saanut mediassa huomiota feminismin ja ihmisoikeuksien aktiivisena tukijana. Yhdysvaltalainen Time-lehti valitsi Blanchardin vuonna 2015 yhdeksi vuoden vaikutusvaltaisimmista teini-ikäisistä.
Näyttelijänä
Tammikuussa 2015 Blanchard sai roolin Disney Channelin Invisible Sister -elokuvasta.
Kuopion helluntaiseurakunta
Toiminta nykyisin
Muita tilaisuuksia:
Kuopion helluntaiseurakunta on jo vuosien ajan järjestänyt Kuopion alakouluikäisille Jouluseikkailun, joka tuo aina joulun alla noin tuhat koululaista Eelim-temppelille. Keväällä 2019 on seurakunta aloittanut vastaavan tapahtuman järjestämisen myös pääsiäisen aikaan.
Pietarin valtionyliopisto
Tiedekunnat
Ihmistieteet:
Rehtorit
Pietarin valtionyliopisto
Khmerien valtakunta
Khmerien valtakunta (, myös Angkor (, khmerien käyttämä nimi oli Kambuja ) oli hindulais-buddhalainen kuningaskunta Kaakkois-Aasiassa 802–1431. Valtakunnan ydinaluetta oli nykyinen Kambodža ja laajimmillaan se hallitsi suuria osia nykyisistä Laosista, Thaimaasta, Myanmarista ja Vietnamista. Valtakunnan useimmat pääkaupungit sijaitsivat Angkorissa, joka oli esiteollisen ajan maailman suurin kaupunki: sen pinta-ala oli 3 000 neliökilometriä ja asukasluku 700 000–1 900 000 . Khmerien valtakuntaa edelsi khmerien ensimmäinen kuningaskunta Chenla. Khmerien valtakunnan aika alkoi 802, kun kuningas Jayavarman II perusti valtakunnan. Valtakunnan katsotaan päättyneen 1431, kun Ayutthayan kuningaskunta tuhosi Angkorin.
Angkorin kausi
Rajendravarman II:n poika Jayavarman V (hallitsi n. 968 – n. 1000) rakensi uudeksi pääkaupungiksi Jayendranagarin. Sen sijainnista ei ole varmuutta, mutta sen keskuksena arvellaan olleen Ta Keo, Angkorin ensimmäinen kokonaan hiekkakivestä tehty temppeli. Jayavarman V:n kuoleman jälkeen alkanut valtataistelu johti lopulta sisällissotaan Suryavarman I:n (hallitsi 1002–1050) ja Jayaviravarmanin (hallitsi 1003–1010) välillä. Jayaviravarman hallitsi Angkorissa ja Suryavarman I valtakunnan itäosissa. Suryavarman I sai Angkorin haltuunsa 1010, ja hänestä tuli khmerien kuningas. Suryavarman suosi kaupankäyntiä joki- ja maareittien kautta Kiinaan ja Vietnamiin sekä kansainvälistä kaupankäyntiä Etelä-Kiinan meren kautta. Suryavarman muistetaan ennen kaikkea rakennuttamastaan läntisestä baraysta, joka on Angkorin suurin tekoallas.
Temppelit
thumb|240px|left|Näkymä Angkor Watille vesialtaan yli. Suryavarman II (hallisijana 1113–1150) oli Angkorin tärkeimpiä rakentajia. Hänen rakennuttamaansa Angkor Watin temppeliä pidetään yleisesti klassisen khmer-taiteen huipentumana. Se on monessa suhteessa poikkeuksellinen. Sen koko on 1,3 km x 1,5 km ja sitä ympäröi 250 m leveä vallihauta. Muista temppeleistä poiketen se avautuu länteen eikä itään. Siinä ei myöskään käytetä khmer-arkkitehtuurille tyypillistä aksiaalisuutta ja valeperspektiiviä. Pitkät suorat näkymät on sen sijaan katkaistu niin, että keskustaa lähestyttäessä jokaisesta sisääntulosta avautuu uudenlainen näkökulma kokonaisuuteen. Näiden poikkeamien syyksi on arveltu kiinalaisen arkkitehtuurin vaikutusta, joka näkyy lisäksi esimerkiksi tiilien mitoissa ja kattojen suhteissa.
Paluu tulevaisuuteen II
Juoni
Koska kyseisenä iltana oli ukonilma, Docin ollessa ilmassa aikakoneella salama iskee aikakoneeseen ja kone joutuu vuoteen 1885, jonka aikakone on häiriön vuoksi valinnut vuoden 1985 sijaan. Pian postimies tuo Martylle kirjeen, jota postilaitos on säilyttänyt 70 vuotta. Kirjeen on kirjoittanut Doc siirryttyään vuoteen 1885. Marty menee nuoremman Docin luo, mutta Doc pyörtyy Martyn kertoessa tulleensa jo takaisin tulevaisuudesta, mihin Doc hänet juuri lähetti.
Lauantaiseura
thumb|150px|Johan Ludwig Runeberg 1837 thumb|150px|J J Nervander Lauantaiseura oli Helsingin yliopiston opiskelijoiden ja nuorten opettajien keväällä 1830 perustama seura, joka kokoontui lauantai-iltaisin jonkun jäsenensä luo. Yhteisillä varoilla ostettiin kirjallisuutta ja innokkaat keskustelut niistä venyivät usein myöhäiseen yöhön. Aluksi keskustelut koskivat kirjallisuutta ja filosofiaa, mutta myöhemmin pyrkimykseksi tuli kansallisen Suomen luominen.
Tie miehen sydämeen
Vastaanotto ja myöhempi arvostus
Vuonna 1999 elokuva valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. American Film Institute on nimennyt elokuvan 400 parhaan yhdysvaltalaisfilmin joukkoon ja ottanut sen mukaan sadan parhaan amerikkalaiskomedian ja sadan parhaan romanttisen elokuvan listoilleen. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Viesti miljardien vuosien takaa
Luvut
Teos koostuu viidestä luvusta, alkusanoista ja hakemistosta.
Ishii
Ishii oli vanhastaan Awan provinssin ydinaluetta, jonne perustettiin Nara-kaudella provinssitemppeli. Indigovärin tuotanto oli historiallisesti tärkeä elinkeino. Maaseutukaupunki Ishiistä tehtiin vuonna 1907. Se laajeni huomattavasti vuonna 1955, kun siihen liitettiin neljä kyläkuntaa: Aihata, Takagawara, Takahara ja Urashō. Sittemmin paikkakunta on kasvanut läheisen Tokushiman kaupungin nukkumalähiönä. Alueella viljellään riisiä ja vihanneksia, ja siellä toimii myös elintarviketeollisuutta.
Viesti miljardien vuosien takaa
Luvut
Kolmas luku Hiljaa hyvä tulee selittää miten evoluution päämekanismi luonnonvalinta on ainoa vaihtoehto, mikä voi luoda luonnossa havaittavaa elämän monimuotoisuutta ja monimutkaisuutta.
Aksel Lund Svindal
Kauden 2007–2008 maailmancupin neljässä ensimmäisessä kilpailussaan Svindal saavutti kaksi voittoa. Harjoituslaskussaan Beaver Creekissa 27. marraskuuta 2007 hän kaatui pahoin, eikä hän enää kilpaillut tuona talvena. Vuotta myöhemmin hän voitti syöksylaskun ja supersuurpujottelun maailmancup-osakilpailut samassa rinteessä.
Svindal voitti Pyeongchangin olympialaisissa 2018 kultaa syöksylaskussa ja oli viides supersuurpujottelussa.
Yksityiselämä
Svindal seurusteli aiemmin yhdysvaltalaisen alppihiihtäjä Julia Mancuson kanssa.
Reidar Ødegaard
Reidar Ødegaard (24. marraskuuta 1901 – 11. huhtikuuta 1972) oli norjalainen maastohiihtäjä ja olympiamitalisti. Hän saavutti pronssia 18 kilometrin kilpailusta St. Moritzin olympialaisissa 1928 maanmiehiensä Johan Grøttumsbråtenin ja Ole Heggen jälkeen. Hän osallistui talviolympialaisten näytöslajiin, sotilaspartiohiihtoon, St. Moritzin olympialaisissa 1928.
Paluu tulevaisuuteen III
Juoni
Vuoteen 1885 päästyään Marty rikkoo vahingossa DeLoreanin polttoaineletkun joutuessaan ratsuväen takaa-ajamien intiaanien hyökkäyksen kohteeksi. Marty piilottaa aikakoneen luolaan ja joutuu pakenemaan karhua. Marty kaatuu rinteessä ja menettää tajuntansa. Palatessaan tajuihinsa hän kohtaa esivanhempansa Seamus ja Maggie McFlyn. He pitävät Martystä huolta. Koska Marty ei voi kertoa oikeaa nimeään, hän antaa muiden kutsua itseään Clint Eastwoodiksi. Marty menee kaupungissa saluunaan, jossa hän vahingossa suututtaa sinne saapuneen Buford ”Mad Dog” Tannenin, Biffin esi-isän (joka ampuu/ampui Docin). Hän yrittää järjestää Martylle hirttäjäiset, mutta paikalle saapuva Doc pelastaa pojan. Doc ja Marty alkavat suunnitella poispääsyä vuodesta 1885, mutta koska aikakoneen polttoaine on valunut maahan, on mahdotonta aikakoneen omin voimin päästä 140 kilometrin (88 mailin) tuntinopeuteen, jonka aikakone tarvitsee aikahyppyyn. Ratkaisuksi he keksivät työntää aikakoneen höyryveturilla tarvittavaan vauhtiin. He käyvät tarkastelemassa vanhaa sivuraidetta, jossa he aikovat toteuttaa suunnitelman. Keskeneräisellä sillalla vauhtia tulisi olla aikahyppyyn tarvittava määrä ennen kuin veturi syöksyisi rotkoon, ja aikakone selviäisi tulevaisuudessa valmistuvalle, rotkon ylittävälle sillalle. Paikalle saapuva opettaja Clara Clayton on vähällä pudota rotkoon hevoskärryinensä, koska hevoset ovat pillastuneet eivätkä suostu pysähtymään. Doc pelastaa naisen ja rakastuu häneen, mutta tajuaa puuttuneensa historian kulkuun varomattomalla tavalla: aluetta kutsutaan Claytonin rotkoksi juuri opettajalle sattuneen onnettomuuden vuoksi. Marty kuitenkin huojentaa Docia todeten Claran pelastamisen vaikuttaneen ainoastaan rotkon tulevaan nimeen.
Gent–Wevelgem
Reitin historia
Yhdistelmäkilpailu lopetettiin vuonna 1960 kilpailujen ajoittamista koskevien erimielisyyksien vuoksi. Seuraavana vuonna kilpailu järjestettiin kaksipäiväisenä.
HMS Chameleon (J387)
Päälliköt
Aluksen päällikköinä olivat :
Ronda Rousey
Judo
Rousey voitti judossa Pekingin olympialaisissa 2008 pronssia alle 70 kg:n sarjassa, ja hänestä tuli ensimmäinen yhdysvaltalainen judon naismitalisti. Hän sai samassa painoluokassa MM-hopeaa Rio de Janeirossa 2007 ja kultaa Pan-Amerikan kisoissa 2007. Hän voitti Pan-Amerikan mestaruuden alle 63-kiloisissa 2004 ja 2005, sai hopeaa samassa painoluokassa 2006 sekä pronssia 70-kiloisissa 2007. Hän saavutti alle 20-vuotiaiden MM-kilpailuissa 63 kg:n sarjassa kultaa 2004 ja pronssia 2006. Hän voitti aikuisten Yhdysvaltojen-mestaruuden kuusi kertaa ja maailmancupin/Continental Open -kilpailun kolmesti.
Christoph Amberger
upright|pienoiskuva|Christoph Amberger ennen vuotta 1675.
European Aviation Air Charter
Alkuvuodet
Ensimmäisenä kesäkautenaan European Aviation Air Charter lensi viidellä koneella matkatoimistojen tilaamia reitti- ja tilauslentoja Euroopassa. Ensimmäisenä vuotenaan yhtiö kuljetti yli 55 000 matkustajaa. Sen koneet olivat kovassa käytössä: niillä lennettiin jopa 300 tuntia kuukaudessa. Useimmat brittiläiset lentoyhtiöt lakkasivat 1990-luvulla tarjoamasta tilauslentoja satapaikkaisilla koneilla, ja niinpä European Aviation Air Charter pääsi hyödyntämään syntynyttä markkinarakoa. Sen toiseksi erikoisalaksi tuli lentokoneiden tarjoaminen toimintaansa käynnistäville lentoyhtiöille, kuten lokakuussa 1994 lennot aloittaneelle Aberdeen-London Expressille. Vuonna 1995 European Aviation Air Charter kuljetti jo yli 107 000 matkustajaa.
Kaukolentojen aloitus
Stoddart yritti loppuvuodesta 2002 myydä talosvaikeuksissa ollutta yhtiötä sen asiakkaana olleiden matkatoimistojen muodostamalle yhtymälle, mutta kaupat eivät lopulta toteutuneet. Jo vuonna 2004 European joutui lomauttamaan henkilöstöään ja sopimaan velkojaan. Yhtiö jatkoi toimintaansa huomattavasti supistettuna. Vuonna 2008, Europeanin viimeiseksi jääneenä vuonna, sen koneet lensivät enää hieman yli 4 000 tuntia ja kuljettivat 153 000 matkustajaa. Määrä oli suurempi kuin edellisenä vuonna, mutta ei riittänyt pelastamaan yhtiötä. European Aviation Air Charter joutui lopettamaan toimintansa 30. marraskuuta 2008. European Aviation Group sen sijaan jatkaa edelleen toimintaansa myyden muun muassa huoltopalveluita ja varaosia.
Korallikaktukset
Korallikaktusten tieteellinen nimi tulee kreikankielen sanasta, joka tarkoittaa korinpunontaa. Se viittaa niiden hoikkiin ja taipuisiin varsiin, jollaiset useimmilla lajeilla on.
Miekanhiontakivi
Ruotsin miekanhiontakivet
thumb|200px|Hiomauurrekallio Gotlannin Hajdebyssä.
Miekanhiontakivien käyttötarkoitus
200px|thumb|right|Hiomauurteita esihistoriallisen haudan kulmakivessä Burgsvikissä Gotlannissa.
Erään arvelun mukaan hiomauurrekiviä on voitu käyttää sepäntöissä. Tähän viittaisi se, että Gotlannissa monien miekanhiontakivien lähistöllä on metallinkäsittelyyn viittaavia paikannimiä ja kivien ympäriltä on löytynyt rautakuonaa. Eräästä hiekkakivisen miekanhiontakiven urasta on myös löytynyt kohonneita rautapitoisuuksia. Kivien käytännöllistä tulkintaa puolustaneet ovat ehdottaneet myös, että hiomauurrekivissä olisi hiottu hioinkiviä, kivikautisia kirveitä tai todella miekkoja. Jo pelkästään hiomauurteiden maankohoamiseen perustuva ajoitus sulkee kuitenkin ruotsalaisten kivien kohdalla pois kivikautisen käytön mahdollisuuden.
Millä hiomauurteet on tehty?
Teoriat, jotka olettavat hiomauurteiden syntyneen muusta kuin jonkin esineen hionnasta esittävät eri mahdollisuuksia uurteiden syntytavasta. Sören Gannholm olettaa Gotlannin hiomauurteiden syntyneen jonkinlaisen heilurin avulla. Skånen hiomauurteet hän olettaa jonkinlaisella noin metrin halkaisijaltaan olevalla pyörällä tehdyiksi. Ammattiarkeologien piirissä uurteita on puolestaan ehdotettu kivellä hiotuiksi.
Haddon Sundblom
Haddon Sundblom (22. kesäkuuta 1899 – 10. toukokuuta 1976) oli yhdysvaltalainen taiteilija. Sundblom syntyi Michiganin osavaltion Muskegonissa. Hänen isänsä oli kotoisin Ahvenanmaan Föglöstä ja äitinsä Ruotsista.
Vantaan Energia
Järvenpään voimalaitos sekä Järvenpään ja Tuusulan kaukolämpöverkot siirtyivät Vantaan Energia Keski-Uusimaa Oy:n omistukseen Fortumilta 19. elokuuta 2020. Vantaan Energia Keski-Uusimaa Oy:n omistavat Vantaan Energia, Infranode ja Keva.
Shannon Rutherford
Ennen onnettomuutta
Kun Shannon oli 19-vuotias, hänen isänsä kuoli auto-onnettomuudessa. Shannonin isän vaimo peri miehensä koko omaisuuden. Shannon sai unelmiensa harjoittelupaikan New Yorkista, mutta hänellä ei ollut varaa muuttaa sinne.
Shannon joutui suunnittelemaan huijauksen saadakseen rahaa velipuoleltaan Boonelta. Shannon uskotteli Boonelle, että hänen poikaystävänsä pahoinpiteli häntä. Shannon oletti, että Boone lahjoisi poikaystävän katoamaan Shannonin elämästä, ja näin kävikin.
Onnettomuuden jälkeen
Shannon tutustuu irakilaiseen sotilaaseen Sayidiin, ja ystävyys kehittyy pian romanttiseksi suhteeksi. Shannon alkaa nähdä näkyjä Toisten kidnappaamasta Waltista. Shannon ja Sayid lähtevät jäljittämään näkyjä. Kun Shannon juoksee pusikkoon kadonneen Waltin perään, hätääntynyt Ana Lucia luulee häntä yhdeksi Toisista ja ampuu häntä rintakehään. Shannon kuolee Sayidin käsivarsille, ja hänet haudataan myöhemmässä jaksossa.
Mr Velcro Fastener
Mr Velcro Fastener on myös remiksannut monia artisteja, kuten saksalaista Hardflooria ja suomalaisia Giant Robotia ja Fu-Touristia.
Kirurgia
Tarkistusleikkaukset
Tarkistusleikkaukset ovat leikkauksia, joissa tutkitaan aikaisemman toimenpiteen tai muun hoidon tehokkuutta.
Leikkaustekniikka
Dissektiolla tarkoitetaan kudosten erottelemista toisistaan, kudosrajojen tunnistamista ja kohdekudosten paljastamista. Tähän voidaan käyttää herkkiä saksia, diatermiaa, skalpellia tai leikkaavia ja koaguloivia laitteita kudoksesta riippuen. Avokirurgiassa myös kudosten palpaatio on oleellinen menetelmä. Hemostaasia eli verenvuotojen tyrehdyttämistä voidaan edistää lämpimillä liinoilla, paikallisilla hemostaateilla, ompeleilla tai liinatamponaatiolla (ns. damage control). Kontaminaatioita hallitaan poimimalla, imulla ja huuhtelulla. Leikkausalueelle voidaan pitää yhteys sulkemisen jälkeen dreenin avulla. Ompelulangan valinnassa otetaan huomioon sulavuus, paksuus, rakenne (monofilamentti vai punottu) ja kärjen muoto. Joskus langan sijaan kannattaa käyttää hakasia. Ompelutekniikassa vaikuttavat esim. tehdäänkö katko- vai jatkuvaa ommelta, kuinka kireäksi solmut vedetään ja ommellaanko ihon alle vai päälle (intra- vai suprakutaani).
Historia
Kirurgia kehittyi sotaväen palveluksessa olleiden välskäreiden käsityötaitona. Erityisiä kirurgiammattikuntia syntyi jo 1200-1300-luvuilla, mutta esimerkiksi Isossa-Britanniassa kirurgit olivat vielä 1700-luvulla osa parturien ammattikuntaa. Käsityöläisenä pidettyä kirurgia arvostettiin vähemmän kuin pappiin verrattavana parantajana toiminutta yleislääkäriä, vaikka onnistuessaan kirurgi kykenikin hoitamaan potilaansa: rakkokiviä leikattiin jo Hippokrateen aikana ja 1100-luvulla osattiin hoitaa kaihia pistämällä.
Leikkausriskit
Erityisesti elektiivisessä kirurgiassa on tärkeää, että lääkäri kertoo potilalle toimenpiteeseen liittyvistä riskeistä. Hoitolinjaa valittaessa tulee pohtia ovatko kirurgisella toimenpiteellä saavutetut tulokset suuremmat kuin toimenpiteeseen liittyvät riskit. Potilaan ja hoitavan lääkärin tulisi keskustella mahdolliseen toimenpiteeseen liittyvistä riskeistä hyvissä ajoin ennen leikkausta. Riskit vähenevät, jos leikkaavaksi lääkäriksi on mahdollista valita kokenut kirurgi.
Kalifornianpyöriäinen
Lisääntyminen
Kalifornianpyöriäinen tulee ilmeisesti sukukypsäksi kolmen-kuuden vuoden iässä. Kiima-aika alkaa huhtikuun puolivälissä ja jatkuu toukokuulle. Tiineys kestää kymmenen kuukautta.
Sofja Kovalevskaja
Kovalevskaja on tunnettu myös kaunokirjailijana. Hän esimerkiksi kertoi nuoruutensa muistelmia Venäjältä novelleissa Systrarna Rajevsky ja Vera Vorontzoff. Kovalevskaja kuoli Tukholmassa 1891, juuri kun hän oli saavuttanut maineensa huipun.
Opinnot
Matematiikan lisäksi Kovalevskaja oli myös kiinnostunut kirjallisuudesta. Jo lapsena hän kirjoitti runoja, ja Ruotsissa asuessaan hän kirjoitti näytelmiä ja romaaneja.
Jep
Jep on Lapinlahden Lintujen järjestyksessään toinen studioalbumi. Se julkaistiin vuonna 1986.
Pontus Åberg
Seuraura
Åberg on FoC Farstan kasvatti. Hän siirtyi vuonna 2008 Djurgårdens IF:ään, jossa voitti J18 Allsvenskanin hopeaa vuonna 2010. Åberg valittiin vuoden 2010 J18 Allsvenskanissa pudotuspelien parhaaksi hyökkääjäksi ja voitti idän maalipörssin 22 osumallaan. Åberg pelasi ensimmäisen Elitserien-ottelunsa 18. syyskuuta 2010 Modoa vastaan, mutta ei saanut ottelussa jääaikaa. Åberg voitti kauden aikana myös J20 Superelitin pronssia ja J18 Allsvenskanin hopeaa. Hän teki toukokuussa 2011 kolmivuotisen jatkosopimuksen Djurgårdenin kanssa. Kausi 2011–2012 oli Åbergin debyyttikausi Elitserienissä.
Kaudella 2011–2012 Åberg nousi Djurgårdenin Elitserien-miehistöön J20-joukkueesta. Hän pelasi miesten joukkueessa European Trophy -harjoitusturnauksessa sekä teki avausmaalinsa Elitserienissä 15. syyskuuta 2011 HV71:tä vastaan. Åberg on yksi viidestä ehdokkaasta Elitserien vuoden tulokkaaksi kaudella 2011–2012.
Keräkaktukset
Levinneisyys
Keräkaktukset kasvavat laajalla alueella Etelä-Kanadassa, Yhdysvaltain länsiosissa ja Meksikon pohjoisosassa. Yksi laji kasvaa Kuubassa (Escobaria cubensis).
Alan Cumming
Yksityiselämä
Alan Cumming asui vanhempiensa ja kuusi vuotta vanhemman isoveljensä Tomin kanssa Skotlannissa lähellä Dunkeldin kylää. Perhe muutti länsirannikolle Fassferniin, Fort Williamsin lähelle, Alanin ollessa hiukan yli yksivuotias. Alanin ollessa neljävuotias, perhe muutti itärannikolle Panmure Estateen, lähelle Carnoustien kaupunkia. Hänen isänsä oli väkivaltainen poikia kohtaan, ja joskus Alan on nostanut hänet syyksi ”kieroutumiseensa”.
Alan kävi Monikin Primary Schoolia ja lukion jälkeen työskenteli ”TOPS”-lehdessä. Opiskellessaan Royal Scottish Academy of Music and Drama -koulussa, tapasi hän siellä tulevan vaimonsa Hilary Lyonin. Hän valmistui 1985 ja samana vuonna hänen vanhempansa Alex ja Mary erosivat ja Alan meni naimisiin Hilaryn kanssa. Forbes Massonin kanssa hän kiersi ympäri Skotlantia tehden pantomiimia ”Victor and Barry” ja ”Victoria and Barbara”.
Alan asuu New Yorkin Manhattanin Upper East Sidella koiriensa Honeyn (sekarotuinen) ja Leonin (chihuahua, nimi tullut Napoleonin mukaan) kanssa. Samassa taloudessa asuu myös Alanin aviomies, kuvittaja ja sarjakuvapiirtäjä Grant Shaffer, jonka kanssa Alan rekisteröi parisuhteensa Lontoon Greenwichissä 7. tammikuuta 2007. Honey on ollut mukana joissakin hänen elokuvistaan ja myös Alanin hajuveden mainoskampanjassa ”Cumming the Fragrance”, joka tuli ulos viime vuonna.
Whistle Bait
Whistle Bait on vuonna 1984 Haminassa perustettu rockabilly- ja rock'n'roll -yhtye. Sen johtohahmona on laulaja ja lauluntekijä Vesa Haaja.
Coconinon piirikunta
Väestö
Vuoden 2010 väestönlaskennassa piirikunnassa oli 134 421 asukasta, 46 711 taloutta ja 29 656 perhettä. Talouksien keskimääräinen koko oli 2,69 henkilöä ja perheiden 3,26 henkilöä.
Jacques Rivette
Rivette syntyi Rouenissa ja toimi ohjaajantyönsä ohella elokuva-arvostelijana muun muassa Cahiers du cinémalle. Hänen tunnetuimpien töidensä joukkoon lukeutuvat Celine et Julie vont en bateau (1974) ja La belle noiseuse – tuntematon mestariteos (1991).
Funkrock
Funkrock on musiikin tyyli, jossa rockmusiikille tyypillinen särjetty kitarasoundi ja aggressiivisuus yhdistyvät funkmusiikin rytmeihin ja riffeihin.
Poikkipuoliainen
Maantiede
Poikkipuoliainen (22.004.1.008) kuuluu Palojärvenkosken alueeseen (22.004), joka on kolmannen jakovaiheen vesistö Siuntionjoen vesistössä (22). Poikkipuoliainen on laajin Palojärvenkosken alueen 15:stä vähintään hehtaarin laajuisesta vakavedesta. Seuraavaksi laajimmat ovat Tervalampi ja Huhmarjärvi.
Goryeo-hotelli
Goryeo-hotelli on hotelli Pohjois-Korean pääkaupungin Pjongjangin keskustassa. 143 metrin korkuinen hotelli avattiin vuonna 1985. Siinä on 500 huonetta ja 45 kerrosta.
Abraham de Moivre
De Moivren kaava
Vuonna 1707 de Moivre johti kaavan: